Ελληνική Μαφία της Φιλαδέλφεια

Η οργάνωση της Φιλαδέλφειας, είναι μια χαμηλού προφίλ εγκληματική οργάνωση Ελληνοαμερικανών στη Φιλαδέλφεια, με φερόμενες διασυνδέσεις με την Ιταλική εγκληματική οικογένεια της Φιλαδέλφειας και την εγκληματική οικογένεια Βαλεντζά της Νέας Υόρκης.

 Ιστορία 
Η οργάνωση σχηματίστηκε στη νότια Ελλάδα από τον αρχικό αρχηγό, Στιβ Παττακό. Ο Παττακός είχε επίσης ισχυρούς δεσμούς με τις οικογένειες Καρακώστα και Ευθυμιάδη στη Μακεδονία, Βόρεια Ελλάδα. Όταν η οικογένεια Καρακώστα έχασε την εξουσία τη δεκαετία του 1960, ο Παττακός αποφάσισε να μεταφέρει τις επιχειρήσεις του στις ΗΠΑ. Όταν ο Παττακός καταδικάστηκε σε ισόβια κάθειρξη για φόνο, ο μαφιόζος Στιβ Μπούρας από την Άνω Βορειοανατολική Φιλαδέλφεια ανέλαβε την ηγεσία.

Κατά τη διάρκεια της δεκαετίας του 1970 έως το 1981, ο Μπουράς ηγούνταν της Ελληνικής Μαφίας στη Φιλαδέλφεια, συμμετέχοντας κυρίως σε τοκογλυφία, εκβιασμούς, εμπόριο μεθαμφεταμίνης και παράνομο τζόγο. Ο Μπουράς διοικούσε τη μαφία με αποτελεσματικότητα και συνεργαζόταν με ισχυρότερες οικογένειες, όπως η Μαφία της Φιλαδέλφειας. Ήταν στενός συνεργάτης του Ιταλού μαφιόζου και στρατιώτη της οικογένειας Σκάρφο, Ρέιμοντ Μαρτοράνο.

 Δολοφονία του Μπουρά 
Στις 27 Μαΐου 1981, στο ελληνικό εστιατόριο Meletis στη Νότια Φιλαδέλφεια, ο Μπουράς και η σύντροφός του, Τζάνετ Κούρο, δολοφονήθηκαν ενώ δειπνούσαν μαζί με τον Ρέι Μαρτοράνο και τον ραδιοφωνικό παρουσιαστή της Φιλαδέλφειας, Τζέρι Μπλαβάτ. Ο Μπουράς ήταν 50 ετών και η Τζάνετ Κούρο 54. Αν και ο Μπουράς και η Κούρο σκοτώθηκαν, ο Μαρτοράνο και ο Μπλαβάτ τραυματίστηκαν μόνο ελαφρά. Αναφέρεται ότι ο Νικοντέμο Σκάρφο, αρχηγός της διαβόητης μαφιόζικης οικογένειας της Φιλαδέλφειας, έδωσε την εντολή για τη δολοφονία, καθώς ο Μπουράς είχε αρνηθεί να πληρώσει τους «φόρους του δρόμου» του Σκάρφο, συγκεκριμένα για το δίκτυο μεθαμφεταμίνης του, θεωρόντας ότι είναι ασφαλής μέσω της οικογενειακής σχεσης που είχε η σύντροφός του ώντας θεία του Τζον Κούρο, άνθρωπο του Σκάρφο.

Υπάρχουν επίσης εικασίες ότι ο Μαρτοράνο οργάνωσε τη δολοφονία για λογαριασμό του Σκάρφο, καθώς αυτόπτες μάρτυρες ισχυρίστηκαν ότι ο εκτελεστής έκανε νόημα στον Μαρτοράνο να μετακινηθεί από τη θέση του πριν ανοίξει πυρ. Μέχρι σήμερα, κανείς δεν έχει συνδεθεί επίσημα με τη δολοφονία. Η εκτέλεση του Μπουρά συνέβη μόλις μία ημέρα μετά τη δολοφονία ενός άλλου Έλληνα μαφιόζου, του Χάρη Μπούλα, γνωστού και ως Χάρι Πίτρος, από το Άπερ Ντάρμπι, προάστιο της Δυτικής Φιλαδέλφειας.

Η οικογένεια του Κούρο είχε επίσης δεσμούς με τη Μαφία. Το FBI ερευνούσε τον ανιψιό της, τον Τζο «πατερίτσα» (αγγλ. «crutch») Κούρο, πλήρες μέλος της Κοζά Νόστρα της Φιλαδέλφειας, αφού τον κατέγραψαν σε μαγνητοφώνηση του FBI το 1976 στο Frank's Cabana Steaks στη Νότια Φιλαδέλφεια. Εκείνη την εποχή, το εστιατόριο λειτουργούσε ως βάση επιχειρήσεων του επικεφαλής της Μαφίας της Φιλάδελφειας, Φρανκ Σίντον.

Μετά τη δολοφονία του Μπουρά, η Μαφία ενεπλάκη στον μαφιόζικο πόλεμο στη Φιλαδέλφεια τη δεκαετία του 1980, προσπαθώντας να αποκτήσει έλεγχο σε παράνομες δραστηριότητες στο Ατλάντικ Σίτι, αλλά η δράση της μειώθηκε μετά το τέλος του πολέμου. Η οργάνωση ενεπλάκη επίσης στη δίκη υψηλού προφίλ του δικηγόρου της Μαφίας, Ρόμπερτ Φ. Σιμόνε, το 1994. Ο Σιμόνε ήταν στενός συνεργάτης τους τη δεκαετία του 1980. 

Μια διετής έρευνα του FBI για ένα κύκλωμα διακίνησης κοκαΐνης που διηύθυνε η οργάνωση στη Βαλτιμόρη, τη Φιλαδέλφεια και την Ουάσιγκτον, οδήγησε στην απαγγελία κατηγοριών τον Αύγουστο του 1987.

 Τρέχουσα δραστηριότητα 
Αν και ήταν αρκετά ισχυρή τη δεκαετία του 1970 και του 1980, η Μαφία έχει πλέον ατονήσει και παραμένει σε μεγάλο βαθμό ανενεργή. Ωστόσο, έχουν καταγραφεί περιστατικά τοκογλυφίας από μέλη της στη Φιλαδέλφεια σε σύγχρονες εποχές. Η περίοδος αυτή της αδράνειας μπορεί να αποδοθεί στην ήττα των ηγετών της κατά τον μαφιόζικο πόλεμο της Φιλαδέλφειας τη δεκαετία του 1980, ο οποίος ξεκίνησε μετά τη δολοφονία του Μαρτινέου.

 Δείτε επίσης 

 Εγκληματικότητα στην Ελλάδα
 Οργανωμένο έγκλημα
 Ελληνική Μαφία

 Εγκληματική Οικογένεια Βελέντζα

 Παραπομπές 

Κατηγορία:Εγκληματικές οργανώσεις
Κατηγορία:Μαφία